钦定古今图书集成/明伦汇编/氏族典/第077卷 > 《滕县志》 > 吴少阳
## 钦定古今图书集成/明伦汇编/氏族典/第077卷 > 《滕县志》 > 吴少阳

按《唐书吴少诚传》：“吴少阳者，沧州清池人。与少诚同
在魏博军，相友善。少诚得淮西，多出金帛邀之，养以
为弟，署右职。少阳度少诚猜忍，且畏祸，请为外捍，少
诚乃表为申州刺史。为治尚宽易，举军附赖。少诚病
亟，家奴单于熊儿矫召少阳至，摄副使，总军事。于是
杀少诚子元庆，自称留后。宪宗遂以少阳领留后。居”
三年，进拜节度使。少阳不立繇役籍，随日赋敛于人。
地多原泽，益畜马，时时掠寿州茶山，劫商贾，招四方
亡命以实其军，不肯朝，然屡献牧马以自解，帝亦因
善之。九年死，赠尚书右仆射。